ঢাকা মহানগর উত্তরের আওয়ামী লীগের সমন্বয়ক ও দলের প্রেসিডিয়াম সদস্য লে.কর্ণেল (অব.) ফারুক খানকে না জানিয়েই ২৬ টি থানা, ৪৬ টি ওয়ার্ড ও ৯ টি ইউনিয়নের পূর্ণাঙ্গ কমিটি অনুমোদন দিয়েছিলেন মহানগর উত্তর আওয়ামী লীগের সভাপতি এ কে এম রহমতউল্লাহ এবং সাধারণ সম্পাদক সাদেক খান। সেই কমিটি ঠেকাতে গণভবনে গিয়ে প্রধানমন্ত্রী ও আওয়ামী লীগের সভানেত্রী শেখ হাসিনার কাছে আবারো অভিযোগ দিয়েছেন মহানগর উত্তর আওয়ামী লীগের একটি অংশ। মঙ্গলবার বিকালে দারুস সালাম থানা আওয়ামী লীগের সভাপতি মাজহারুল আনামের নেতৃত্বে মহানগর, থানা ও ওয়ার্ডের প্রায় ২০ জন নেতা দেখা করেন।